Написати на језику *Java* следећи пакет типова (грешке пријављивати изузецима опремљеним текстовима порука):

* ***Вектор*** у простору се задаје реалним компонентама у правцу *x*, *y* и *z* оса, а може да се иницијализује и на основу другог вектора. Може да се вектору дода други вектор, да се вектор помножи реалним скларним бројем, да се одреди интензитет вектора и да се састави текстуални опис вектора у облику "**(***x***,***y***,***z***)**".
* ***Именованој*** ствари може да се дохвати име типа String.
* Апстрактнa именованa ***фигурa*** у простору садржи име произвољне дужине. Може да се направи копија фигуре и да се састави текстуални опис фигуре који се састоји од имена.
* ***Покретљива*** ствар може да се помери у простору за задати вектор помака и да се одреди њен вектор положаја.
* Покретљива именована ***тачка*** у простору се задаје једнословним именом и вектором положаја. Може да се направи копија тачке и да се састави текстуални опис облика "*ime***(***x***,***y***,***z***)**".
* Покретљиви ***многоугао*** у простору је фигура која се задаје именом и бројем темена. Тачке темена се додају редом, после стварања. Грешка је ако се премаши задати број темена. Као положај многоугла узима се положај тежишта (аритметичке средине одговарајућих координата). Текстуални опис је облика "*ime***[***t1***,**…**,***tn***]**", где је *ti* текстуални опис *i*-тог темена.

Написати на језику *Java* програм (класу с главном функцијом) који направи многоугао, направи његову копију, помери копију за задати вектор помака, испише на главном излазу оба многоугла са одговарајућим растојањима тежишта од координатног почетка. Сви параметри треба да буду константе (не треба ништа учитавати).